**CONDIȚII DE ADMITERE ÎN CĂMIN CONFORM REGULAMENTULUI DE ORGANIZARE ȘI FUNCȚIONARE**

**APROBAT PRIN DECIZIA NR.28/11.12.2018**

**(3)** **Condiţiile de admitere/internare în cadrul căminului sunt următoarele:**

* Internarea persoanelor vârstnice în Căminul pentru persoane vârstnice „Sf. Antim Ivireanul” Călăraşi se face în baza cererii formulate de persoana vârstnică în cauză, de reprezentantul său legal, de soţ / soţie, copii ori părinţi. Se considera persoană vârstnica persoana care a implinit varsta de pensionare stabilita de lege. În cazul în care cererea este întocmită de soţ / soţie, copii ori părinţi, cererea trebuie să fie confirmată prin semnătura persoanei vârstnice. Cererea se va depune la Primaria Municipiului Calarasi, urmând a i se pune rezolutie de catre Primar şi va fi redirecţionată către Căminul pentru persoane vârstnice „Sf.Antim Ivireanul” Călăraşi împreună cu copie de pe buletinul/cartea de identitate ,cuponul de pensie al solicitantului de servicii sociale.De asemenea pe cerere se va trece un număr de telefon la care solicitantul să fie găsit pentru a se programa efectuarea anchetei sociale.
* După înregistrare, cererea, împreună cu actele depuse va fi înaintată pentru efectuarea unei anchete sociale şi evaluarea sociomedicală (geriatrică) a persoanei vârstnice în cauză de către echipa pluridisciplinară.
* Cererea de internare va fi aprobată / respinsă în urma referatului facut de catre membrii comisiei de anchetă socială , în funcţie de îndeplinirea următoarelor criterii de prioritate:

 a) persoana vârstnică necesită îngrijire sau supraveghere medicală deosebită ce nu poate fi asigurată la domiciliu, în situația în care centrul are posibilitatea asigurării minimului necesar de servicii.

 b) persoana vârstnică este lipsită de susţinători legali sau aceştia nu pot să îşi îndeplinească obligaţiile datorită stării de sănătate sau situaţiei economice ori sarcinilor familiale;

 c) persoana vârstnică nu se poate gospodări singură;

 d) persoana vârstnică nu are locuinţă şi nu realizează venituri proprii;

 e) persoana vârstnică îndeplineşte criteriile de încadrare în gradul de dependenţă.

 f) nu vor fi primite în cămin persoanele vârstnice care sunt bolnave psihic, cele încadrate în grad de handicap grav sau accentuat ,persoanele care suferă de alcoolism cronic şi persoanele imobilizate la pat.

* În cazul aprobării cererii se va comunica în scris persoanei care a solicitat internarea aprobarea/respingerea cererii formulate.
* În cazul aprobării se solicita totodată completarea dosarului în termen de maxim 30 de zile de la efectuarea anchetei sociale ,cu următoarele documente necesare pentru stabilirea contribuţiei lunare de întreţinere :

 **- pentru persoana vârstnică:**

* Acte de stare civilă( BI/CI, certificatul de naştere şi de căsătorie al persoanei îngrijite în cămin )în copie conform cu originalul;
* Declaraţie pe propria răspundere a persoanei care solicită internarea, privind lipsa susţinătorilor legali după caz;
* Acte doveditoare privind veniturile:talon de pensie (ultima lună); adeverinţă de venit eliberată de organele financiare teritoriale;
* Copii ale hotărârilor judecătoreşti în formă definitivă şi irevocabilă , prin care s-au stabilit obligaţii de întreţinere ale unor persoane în favoarea beneficiarului de servicii sociale
* Analize medicale(ANTIGEN- hepatită, MRF, test HIV- până la 70 de ani, VDRL - până la 70 de ani, examen coproparazitologic);
* Acte care să ateste situaţia locativă după caz: copia contract casă proprietate personală, copie contract vânzare-cumpărare, copie act donaţie, copie act moştenire,copie act închiriere;
* Adeverinţă medicală eliberată de medicul de familie care să precizeze că poate convieţui în colectivitate şi nu are boli infecto-contagioase;
* Adeverinţă psihiatrie;
* Scrisoare medicală către medicul căminului;
* Fişă de evaluare geriatrică;
* Card national de asigurari de sanatate CNAS(daca este cazul);
* Anchetă socială, realizată la domiciliul persoanei care solicită admiterea în centrul rezidenţial, de către comisia de anchetă socială din cadrul căminului pentru persoane vârstnice, cu propunerea instituirii unei măsuri de protecţie de tip rezidenţial într-o instituţie de protecţie socială.

**- pentru susţinătorii/reprezentanţii legali:**

* Copie BI/CI, certificat de naştere**,** certificat de deces – după caz, conform cu originalul;
* Declaraţia soţului/soţiei, copiilor/părinţilor, după caz, că nu pot asigura îngrijirea persoanei în cauză, precum şi actele doveditoare, autentificată la notar;
* Angajamentul cu titlu executoriu al susţinătorilor legali că suportă diferenţa existentă între costul mediu lunar şi contribuţia persoanei vârstnice – după caz;
* Adeverinţe de venit ale susţinătorilor legali (soţ/soţie, părinţi/copii);
* Angajament cu titlu executoriu al susţinătorilor legali din care să reiasă că în cazul decesului persoanei vârstnice îşi vor asuma întreaga responsabilitate pentru realizarea formalităţilor şi asigurarea funerariilor.
* Copie de pe ultima hotărâre judecătorească definitivă, prin care cei care datorează plata contribuţiei de întreţinere au stabilite obligaţii de întreţinere şi faţă de alte persoane, dacă este cazul.
* Fiecare rezident are un contract de acordare de servicii sociale, în baza căruia i se asigură servicii sociale şi este protejat în baza unui Plan individualizat de servicii, dezvoltat în programe de intervenţie specifică.
* In baza referatului de internare aprobat de directorul căminului, a actelor medicale şi a planului individualizat de ingrijire si asistenţă, se va încheia cu persoana vârstnică beneficiară sau reprezentantul legal al acesteia, după caz, contractul de furnizare a serviciilor sociale ce se vor acorda acesteia în Căminul pentru persoane vârstnice „Sf. Antim Ivireanul” Călăraşi.
* Modelul contractului de furnizare a serviciilor sociale ce se vor acorda în cămin este cel aprobat prin ordinul Ministerului Muncii, Solidarităţii Sociale şi Familiei.
* În Căminul pentru persoane vârstnice „Sf.Antim Ivireanul” nu pot fi internate persoane care nu se pot autoservi, cei cu afecţiuni psihice, cei cu afecţiuni cronice care i-ar imobiliza la pat, persoane cu tulburări de comportament care ar periclita buna desfăşurare a activităţii sociale în unitate.